IFEC เผยงบ Q1 ขาดทุน 143.74 ลบ.เหตุบุ๊ครายได้หลายโครงการไม่ทัน
IFEC เผย Q1 ยังไม่รับรู้รายได้หลายโครงการและยังมีค่าค่าเสื่อมราคาของสินทรัพย์ถาวรหลายรายการ ส่งผลให้ไตรมาส 1/59 ขาดทุน 143.74 ลบ.จากปีก่อนที่มีกำไร 70.52 ลบ.
12 พ.ค. 2559

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)ขาดทุนสุทธิ 143.74 ล้านบาท หรือขาดทุนสุทธิ 0.0725 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 70.52 ล้านบาท หรือมีกำไรสุทธิ 0.043 บาทต่อหุ้น
โดยผลการดำเนินงานที่พลิกขาดทุน เนื่องจากธุรกิจโรงไฟฟ้าพลังงานทดแทนและบริหารจัดการขยะ มีการปรับปรุงค่าตัดจำหน่ายสินทรัพย์ไม่มีตัวตน และค่าเสื่อมราคาของสินทรัพย์ถาวรเนื่องมาจากการตีราคาสินทรัพย์ ณ วันซื้อที่เพิ่มขึ้นจานวน 21.76 ล้านบาท นอกจากนี้มีการปรับปรุงรายได้ภาษีรอตัดบัญชีจำนวน 2.57 ล้านบาท และปรับปรุงค่าใช้จ่ายอื่นๆเพิ่มขึ้น 1.54 ล้านบาท
ขณะที่ธุรกิจโรงแรม มีการปรับปรุงค่าเสื่อมราคาของสินทรัพย์ถาวรเนื่องมาจากการตีราคาสินทรัพย์ ณ วันซื้อที่เพิ่มขึ้นจานวน 38.67 ล้านบาท ประกอบกับการคำนวณดอกเบี้ยจ่ายจากมูลค่ายุติธรรมของเจ้าหนี้ตามแผนฟื้นฟูกิจการซึ่งสูงกว่าราคาที่ต้องจ่ายจริงตามคาสั่งศาล จำนวน 12.52 ล้านบาท และมีการปรับปรุงรายได้ภาษีรอตัดบัญชีจำนวน 14.59 ล้านบาท
ทั้งนี้ในไตรมาสที่ 1 ปี 2559 บริษัทและบริษัทย่อยมีค่าเสื่อมราคาจานวน 65.36 ล้านบาท (กลุ่มโรงแรมจานวน 18.88 ล้านบาท, กลุ่มพลังงานทดแทนและบริหารจัดการขยะ 40.95 ล้านบาท และอื่นๆ 5.53 ล้านบาท) และต้นทุนทางการเงินจำนวน 190.62ล้านบาท ธุรกิจของบริษัทส่วนใหญ่เป็นธุรกิจที่สร้างรายได้อย่างมีเสถียรภาพ ส่วนธุรกิจโรงแรมที่บริษัทลงทุน จะยังไม่เห็นผลในระยะสั้น แต่จะต้องใช้ระยะเวลาอีกระยะหนึ่งจึงจะเห็นผลประกอบการที่ดีขึ้นอย่างเห็นได้ชัด